﻿ DREPT ROMAN Sclavia in Roma antica Cioveie Andra Profesor coordonator: Popa Alexandru Noi nu suntem nici persani supuşi vreunui despot, nici egipteni subjugaţi de preoţi, nici greci sau romani a căror participare la autoritatea socială îi consola pentru absenţa libertăţii în sfera privată. Noi suntem oameni moderni, care vor să se bucure de drepturile lor, care vor să-şi dezvolte facultăţile aşa cum cred ei de cuviinţă. Într-adevăr, pentru noi, oamenii lumii moderne, libertatea e un dat fundamental, motor al evoluţiei pluridimensionale a umanităţii şi valoare esenţială a oricărei societăţi echilibrate şi solide care apără, cu mijloace specifice, integritatea membrilor săi. Cu toate acestea, privarea de libertate se impune, deseori, tocmai ca mecanism de reglare a anomiilor sociale, însă scopul îl constituie aici, în termenii lui J.S. Mill, prevenirea vătămării altora. La antici însă alta este istoria privării de libertate şi altele sunt raţiunile ei. Aristotel, spre exemplu, defineşte şi justifică deopotrivă sclavia drept „garanţie indispensabilă a oamenilor liberi de a-şi putea dedica timpul politicii şi bunei guvernări a cetăţii”. Sclavia îşi are rădăcinile în latinescul medieval sclavus şi reprezintă condiţia umană a persoanelor care lucrează pentru un stăpân fără vreo remuneraţie şi care nu dispun de drepturi asupra propriei persoane. Or, sclavii, neavând capacitate juridică, nu erau consideraţi persoane; eticheta aplicată lor – de res ori instrumenta vocalia (lucruri sau animale vorbitoare) apare astăzi drept atribut al unei civilizaţii sălbatice, în orice caz, cu desăvârşire inumane; cu toate acestea, civilizaţia romană constituie, în ansamblul ei, un important punct de cotitură în naşterea lumii, a valorilor şi a culturii moderne, iar moştenirea ei – comună multor popoare de pe continentul nostru –, a devenit în spaţiul istoric postbelic unul dintre elementele esenţiale care au închegat fragila, dar necesara unitate europeană. Una dintre primele definiţii date sclaviei aparţine jurisconsultului roman Florentinus, care o consideră o instituţie de drept al ginţilor conform căreia cineva este supus, împotriva naturii, unei puteri străine. Deşi Florentinus însuşi avea în proprietate sclavi, această definiţie reflectă umanismul gândirii juridice romane de la acea vreme, căci libertatea e considerată, iată, starea naturală a omului, iar sclavia – o stare contra naturii. O practică, odată încetăţenită într-o societate anume, e dificil de răsturnat însă, mai ales dacă ea dovedeşte şi o anume utilitate. În cazul de faţă, aceasta era una semnificativă: forţa de muncă a sclavilor a constituit un adevărat motor al evoluţiei economice a lumii romane, un element de care cei mai mulţi nu se puteau lipsi aşa uşor. Izvoarele principale ale sclaviei Principala sursa de sclavie in Roma si Italia au fost razboaiele, dar si nastarea si alte metode prevazute de dreptul roman. Astfel, copiii născuţi dintr-o mamă sclavă se năşteau sclavi; dacă tatăl era însă sclav, iar mama – o femeie liberă, copiii astfel născuţi erau liberi. O situaţie interesantă era aceea a femeii libere care devenea amanta unui sclav: după ce era atenţionată de trei ori să pună capăt unei astfel de relaţii, dacă ea nu se conforma, era transformată în sclava acelui stăpân care deţinea şi sclavul. Raţiunea era aceea că dintr-o astfel de relaţie, copiii născuţi ar fi fost liberi – fapt care, în mod evident, nu era în interesul proprietarilor de sclavi. Lipsiţi aproape în totalitate de drepturi, sclavii puteau totuși să se căsătorească; bărbatul sclav nu avea însă nicio putere asupra soţiei ori asupra copiilor – toţi aceştia fiind supuşi cu desăvârşire puterii stăpânului. O alta sursa a sclaviei este cea a copiilor abandonati in fata templului Pietas, unde la coloana Lactaria erau depusi copiii nedoriti in cazul in care cineva dorea sa-i adopte. Acest lucru aproape ca nu s-a intamplat niciodata, caz in care copiii erau luati pentru a fi crescuti ca sclavi sau prostituate in cazul in care au fost de sex feminin. Copiii ce prezentau deformari sau erau bolnavi nu erau luati de nimeni si mureau. Atunci cand un sclav a avut un copil, acesta trebuia sa fie acceptat de stapanul sau in familie, dar daca nu era acceptat era omorat. Persoanele libere puteau deveni sclavi in cazul in care nu isi plateau datoriile devenind proprietate a creditorului o perioada data sau putea fi vandut la pietele de sclavi din Trastevere. De asemenea, o persoana libera putea deveni sclav daca era decazuta din drepturile sale in urma unei sanctiuni care implica pierderea libertatii (de exemplu: crima, evaziunea sau frauda fiscala), cu exceptia cazului in care accepta exilul. Oamenii saraci, au ajuns sclavi de cele mai multe ori pentru abateri minime, cum ar fi in cazul in care ei nu puteau plati o amenda. Alte surse ale sclaviei au fost: * Oameni rapiti de pirati sau talhari pentru a fi vanduti in celalalt capat al Imperiului * Exilati politici care au emigrat la Roma pentru a se pune in sclavie * Populatii venite din nord pentru a se pune in servitute constransi de foamete. Piata sclavilor Sclavii au fost vanduti in magazine, piete sau in Forum, sub supravegherea unor functionari publici (aediles), care urmareau sa aduca profituri importante statului roman. In general, sclavul era expus pe o scena, cu o pancarta (titulus) in jurul gatului, ce oferea cumparatorului informatii despre originea, abilitatile, calitatile si defectele acestuia. In cazul in care sclavii au avut defecte ce nu au fost facute cunoscute, vanzatorul era obligat sa-l ia inapoi in termen de sase luni sau sa ofere despagubiri cumparatorului. Defectele sclavului se refereau la probleme de sanatate, in special epilepsia, la tendintele de a fura, fugi sau sinucide. Cumparatorul examina cat mai atent posibil sclavii, pe care ii dezbraca si ii punea sa se miste, chiar supunandu-i examinarii unor medici. Sclavii proveniti din strainatate erau recunoscuti dupa un picior albit cu creta. Sclavii cu calitati mai deosebite nu au fost expusi privilor multimii, ci au fost prezentati intr-un cadru mai restrans doar persoanelor care au fost susceptibile de a-i cumpara. Vanzari private si schimburi de sclavi intre cetateni au fost la fel de comune ca vanzarile de alte bunuri. Comertul cu sclavi (mangones) a fost foarte profitabil, aducand mari averi celor care l-au practicat. Cei mai rai dintre toti dealerii au fost lenones, care au pastrat si au vandut femei sclave, numai in scopuri imorale. Preturile sclavilor variaza in functie de varsta si calitatile acestora in jurul a 1.200-2.500 de sesterti. Un profesor deosebit de talentat la gramatica (grammaticus) a fost cumparat cu 700.000 sesterti, o avere. Dar astfel de preturi excesive au fost rare. De regula, un sclav care avea o calificare avea o valoare de 12 ori mai mare ca unul neinstruit. Desigur erau apreciati si cei cu retard mintal sau defigurati doar pentru un crud amuzament. Categorii de sclavi * Sclavii publici (servi publici) se aflau in proprietatea statului roman sau a oraselor. Statutul lor a fost considerat mai bun decat a celor privati deoarece ei nu puteau fi vanduti, munca lor nefiind atat de grea si nefiind expusi capriciilor unui stapan dificil. Ei au fost angajati sa aiba grija de cladirile publice si ca slujitori ai magistratilor si a preotilor. Unii sclavi publici erau folositi ca pompieri de a servi pe timp de noapte pentru a putea preveni incendiile (noctuni triumviri). * Sclavii privati (servi privati) lucrau in serviciul personal al stapanului lor si a familiei sale, angajati in atelierele si afacerile acestuia sau au fost inchiriati pentru castig. Viata lor depindea in exclusivitate de caracterul stapanului. Ei indeplineau toate muncile utile stapanilor lor, ocupatiile diverse solicitand competente multiple. Acesti sclavi se bucurau de conditii de viata mai bune, datorita muncii calificate pe care o prestau. De asemenea, o viata mai buna aveau sclavii destinati serviciului casnic (bucatari, chelneri, grajdari etc.) si cei care il ajutau pe stapanul sau in afaceri (casieri, contabili) sau sclavi intelectuali (profesori medici si chirurgi). De obicei, sclavii din est au fost angajati in realizarea unor munci intelectuale sau mestesugaresti, deoarece erau mai educati si nu asa robusti. Sclavii care lucrau ca muncitori agricoli (familia rustica) au avut parte de conditii de viata foarte grele, munca lor fiind foarte obositoare si necalificata. Trecerea unui sclav de la urban la rustic a fost considerata o pedeapsa. Sclavii care lucrau pe mosii mari se aflau sub autoritatea unui administrator (vilicus) pus de catre proprietarul lui. Cea mai grea situatie o aveau insa, sclavii care munceau in mine, munca ce echivala cu o condamnare la moarte. O veritabila pedeapsa cu moartea a fost transferul la o scoala de gladiatori, care, in multe cazuri, a dus rapid la moarte. Uneori, in cazul in care gladiatorul „ s-a acoperit de glorie” in arena, ca Gladiator plurivittorioso, el putea sa isi recastige libertatea. Cu toate acestea, gladiatorii, fiind razboinici instruiti si avand acces la arme, erau considerati ca sclavi cu potential periculos, sclavii neluptand in razboi fiind considerati nesiguri. Viata sclavilor Sclavul se afla in proprietatea absoluta a proprietarului sau care putea dispune de el dupa bunul sau plac avand drept de viata si de moarte asupra lui. El nu avea personalitate juridica, drept de proprietate si chiar propria sa familie, deoarece casatoria sclavilor, chiar daca era realizata cu permisiunea proprietarului, a fost considerata un simplu concubinaj (era vorba de un contubernium, nu despre un conubium), iar copiii rezultati din aceasta legatura deveneau proprietatea stapanului care putea sa-i vanda. Sclavii casei au fost intampinati in familia condusa de pater familias cu o ceremonie si purificati prin aruncarea de apa pe capul lor. In cazul in care un cetatean ucidea un sclav al altui cetatean, el nu suporta o pedeapsa penala, ci doar administrativa trebuind sa plateasca in bani valoarea sclavului ucis. Legea Julian a hotarat ca nu exista invinuirea de adulter sau viol in cazul in care aceasta fapta a fost facuta intre oameni liberi. Lex Petronia a imbunatatit statutul sclavilor interzicand stapanilor acestora acestora sa-i arunce la fiare salbatice, fara a avea hotararea unei instante. Protectia juridica a sclavilor s-a imbunatatit de la inceputul Republicii si a continuat in timpul Imperiului cand puterea nelimitata a proprietarilor asupra sclavilor lor a fost limitata intr-o oarecare masura. Claudius a decretat ca daca un sclav a fost abandonat de catre stapanul sau, el a devenit liber. Nero a acordat sclavilor dreptul de a depune plangere impotriva stapanilor lor intr-un tribunal pentru tratament crud sau abuziv. Antoninus Pius a oprit uciderea unui sclav de catre proprietarul sau fara un motiv intemeiat, caz in care acesta putea fi judecat pentru omor. Hadrian a decretat ca un stapan nu mai detine puterea asupra vietii unui sclav, iar Constantin cel Mare a definit uciderea unui sclav ca omor. Fireste, exista multe povesti macabre despre abuzuri si pedepse brutale, insa exista si multe relatari despre unii sclavi care au fost complet devotati stapanilor lor si care au suportat torturi oribile, preferand moartea in locul tradarii. Si totusi, in continuare, punctul lor de vedere al romanilor asupra sclavilor a fost unul de dispret, amabilitatea fata de ei a fost rara, chiar vazuta ca un semn de slabiciune. Legislatia referitoare la sclavie * Lex Subsol (aproximativ 149 i.Hr.)- pedepsea relatiile homosexuale intre persoanele de conditie libera * Lex Aemilia (115 i.Hr.)- a acordat votul sclavilor eliberati (cu limitari) * Lex Julia de civitate (90 i.Hr)- elaborata de consulul Lucius Cezar, ofera cetatenie tuturor italienilor care au participat la razboi impotriva Romei in timpul razboaielor italice * Lex Cornelia (82 i.Hr.)- interzice proprietarului de sclavi de a ucide sclavi fara un motiv intemeiat * Senatus consultum Claudianum (52 i.Hr.)- obligatia de a furniza asistenta medicala sclavilor bolnavi Bibliografie 1. https://mythologica.ro/educatia-si-sclavia-in-roma-antica/?fbclid=IwAR0zSEBSaIzRAjOdVNe82Ha6MfuzGZ7L-lQNs2-UC3f2ertGyQwfeIceZzU 1. http://istorie-edu.ro/istorie-universala/Roma/roma_06osoc02.html?fbclid=IwAR1q1BkUjM99GWr2j1wob5vzvidU_0ofrMKbnvh0rAx5HQAZ19D6ZlkOf1A 1. https://www.ancient.eu/article/629/slavery-in-the-roman-world/ 1. Viata privata in Imperiul Roman de Teodor Iordanescu, Editura VESTALA, Bucuresti, 2003 1. Slaves and Masters in the Roman Empire- A study in social control, K.R.Bradley, Oxford University Press, 1987 